**บทความวิจัย**

**มุมมองของประชาชนในอำเภอหาดใหญ่ต่อมาตรการการป้องกันและลดอุบัติเหตุทางถนนช่วงเทศกาลปีใหม่ : นัยต่อการปรับปรุงประสิทธิผลของการดำเนินงานในอนาคต**

**People’s Perspectives on Road Accident Preventive Measures in Hatyai District, Songkhla Province**

**: Implications for Future Improvement of Effectiveness**

**นัยนา จันทมณี Naiyana Chanthamanee[[1]](#footnote-1)**

**สมพร คุณวิชิต Somporn Khunwishit[[2]](#footnote-2)**

**บทคัดย่อ**

 การวิจัยนี้มีวัตถุประสงค์เพื่อศึกษาความคิดเห็นของประชาชนในอำเภอหาดใหญ่ต่อมาตรการการป้องกันและลดอุบัติเหตุทางถนนช่วงเทศกาลปีใหม่ ซึ่งผลการวิจัยจะนำมาจัดทำข้อเสนอแนะในการปรับปรุงประสิทธิผลการดำเนินงานในอนาคตให้ดีขึ้น กลุ่มตัวอย่างที่ใช้ในการศึกษา คือ ประชาชนจาก 4 องค์กรปกครองส่วนท้องถิ่นซึ่งrได้แก่ เทศบาลนครหาดใหญ่ เทศบาลเมืองควนลัง เทศบาลเมืองคอหงส์ และเทศบาลเมืองคลองแห คำนวณกลุ่มตัวอย่างตามวิธีการของทาโร่ ยามาเน (Yamane, 1973) จำนวน 400 คน ใช้วิธีการสุ่มตัวอย่างแบบสัดส่วน (Stratified Sampling) ใช้แบบสอบถามเป็นเครื่องมือในการเก็บข้อมูล สถิติที่นำมาใช้ในการวิเคราะห์ข้อมูล คือ สถิติเชิงพรรณนา ได้แก่ ร้อยละ ค่าเฉลี่ย และค่าเบี่ยงเบนมาตรฐาน ผลการวิจัย พบว่า ประชาชนมีความคิดเห็นต่อมาตรการลดปัจจัยเสี่ยงทั้ง 4 ด้านอยู่ในระดับสูง กล่าวคือ 1) มาตรการลดปัจจัยเสี่ยงด้านคน มีค่าเฉลี่ย 4.20 2) มาตรการลดปัจจัยเสี่ยงด้านถนน มีค่าเฉลี่ย 4.19 3) มาตรการลดปัจจัยเสี่ยงด้านยานพาหนะ มีค่าเฉลี่ย 4.20 และ 4) มาตรการลดปัจจัยเสี่ยงด้านสิ่งแวดล้อม มีค่าเฉลี่ย 4.44 และผลการวิเคราะห์เปรียบเทียบความคิดเห็นของประชาชนต่อมาตรการการป้องกันและลดอุบัติเหตุทางถนนช่วงเทศกาลปีใหม่ตามปัจจัยส่วนบุคคล พบว่า กลุ่มตัวอย่างที่มีเพศ อายุ การศึกษา อาชีพ รายได้ การมีใบอนุญาตขับขี่ และประสบการณ์อุบัติเหตุทางถนนต่างกันมีความคิดเห็นต่อมาตรการการป้องกันและลดอุบัติเหตุทางถนนที่ไม่แตกต่างกัน อย่างไรก็ตามพื้นที่อาศัยที่แตกต่างกันมีความคิดเห็นต่อมาตรการการป้องกันและลดอุบัติเหตุทางถนนช่วงเทศกาลปีใหม่ที่แตกต่างกันอย่างมีนัยสำคัญทางสถิติที่ระดับ 0.05

จากผลการวิจัยดังกล่าว มีข้อเสนอแนะสำหรับการปรับปรุงประสิทธิผลในการดำเนินงานในอนาคต ดังนี้ 1) มาตรการลดปัจจัยเสี่ยงด้านคน ควรทำการประชาสัมพันธ์และอบรมให้ความรู้ความเข้าใจกฎหมายจราจรมากยิ่งขึ้น พร้อมทั้งควรมีการบังคับใช้กฎหมายที่เข้มข้นและควรมีการปรับเปลี่ยนอัตราโทษหากมีการกระทำความผิดในช่วงเทศกาลมากกว่าช่วงเวลาปกติ 2) มาตรการลดปัจจัยเสี่ยงด้านถนน ควรมีการปรับใช้มาตรการด้านวิศวกรรมการจราจรให้สอดคล้องเหมาะสมกับพื้นที่และตรงตามความต้องการของประชาชนมากยิ่งขึ้น และมีการศึกษาทบทวนวิเคราะห์ จุดเสี่ยง อันตราย เพื่อจัดทำแผนที่จุดเสี่ยงให้เป็นปัจจุบัน 3) มาตรการลดปัจจัยเสี่ยงด้านยานพาหนะ ควรมีการปรับปรุงพัฒนาระบบขนส่งและฐานข้อมูลระบบขนส่งสาธารณะ ให้ทันสมัยและปัจจุบันอยู่เสมอ 4) มาตรการลดปัจจัยเสี่ยงด้านสิ่งแวดล้อม ควรเพิ่มหรือปรับปรุงจังหวะและรอบเวลาสัญญาณไฟจราจร ติดตั้งกล้องถ่ายภาพการฝ่าฝืนสัญญาณไฟแดงทุกจุดเร่งแก้ไขจุดเสี่ยง รวมถึงการส่งเริมสร้างทัศนคติที่เชิงบวกต่อการปฏิบัติตามกฎจราจรมากขึ้น เพื่อลดปัจจัยเสี่ยงการเกิดอุบัติเหตุทางถนน

**คำสำคัญ** : อุบัติเหตุทางถนน มาตรการป้องกัน ประสิทธิผล มุมมองของประชาชน

**Abstract**

The objectives of this study were to investigate perspectives of people in Hat Yai District on measures to prevent and reduce road accidents during the New Year festival, and to make recommendations based on the results of the study for improving the effectiveness in the future. The sample size calculated using Yamane 1973 formula was 400 consisting of residents from four local administrative organizations: Hat Yai City Municipality, Khuan Lang Town Municipality, Khohong Town Municipality and Khlong Hae Town Municipality selected using stratified sampling. The instrument for data collection was a questionnaire, and descriptive statistics: percentage, mean and standard deviation were used for data analysis. The study found that people’s perspectives on all four categories of measure to reduce risk factors were at a high level as follows. 1) Human factors had a mean of 4.20; 2) Road factors had a mean of 4.19; 3) Vehicle factors had a mean of 4.20; and 4) Environmental factors had a mean of 4.44. The results of comparing people’s perspectives on measures to prevent and reduce road accidents during the New Year festival according to their personal factors revealed that people who were different in gender, age, education, occupation, income, holding of driving license and experience in road accidents were not different in their perspectives on measures to prevent and reduce road accidents. However, people living in different areas had different perspectives on measures to prevent and reduce road accidents during the New Year festival, and the difference was statistically significant at the level of 0.05.

As a result of the study, recommendations for improving the effectiveness in the future were made as follows. 1) Measures for risk reduction in human factors—there should be publicity and training to provide more knowledge and understanding of traffic laws. There should also be stricter traffic law enforcement, and more severe penalties during the festival. 2) Measures for risk reduction in road factors—there should be implementation of traffic engineering measures appropriate for the area and better corresponding to people’s needs. There should also be studies, reviews and analyses of risk and dangerous areas to update the accident-risk maps. 3) Measures for risk reduction in vehicle factors—there should be improvement and regular updating of transportation systems and transportation systems databases. 4) Measures for risk reduction in environmental factors—there should be improvement of traffic signal timing to suit the traffic volume. Traffic surveillance cameras should be installed at every intersection. Accident-risk points or areas should be resolved urgently. Additionally, positive attitude towards obeying traffic laws should be promoted to reduce risk factors for road accidents.

**Keywords :** Road Accident, Preventive Measures, Effectiveness, Public Perspectives

**บทนำ**

 ปัญหาอุบัติเหตุทางถนนและความปลอดภัยทางถนนเป็นปัญหาที่สำคัญ ก่อให้เกิด การบาดเจ็บและการสูญเสียชีวิตของผู้ใช้รถใช้ถนน ซึ่งเป็นปัญหาที่ส่งผลกระทบต่อเศรษฐกิจ สังคม และการสาธารณสุขโดยรวมของประเทศชาติมากกว่าการสูญเสียที่เกิดจากโรคภัยไข้เจ็บ จากสถิติในแต่ละปีมีคนประมาณ 1.2 ล้านคนทั่วโลกเสียชีวิตจากอุบัติเหตุทางถนน และมีจำนวนมากถึง 50 ล้านคน ที่ได้รับบาดเจ็บ มีการคาดการณ์จากแหล่งข้อมูล บ่งชี้ว่า ตัวเลขเหล่านี้จะเพิ่มขึ้นราวร้อยละ 65 ภายใน 20 ปีข้างหน้า เว้นแต่จะมีภารกิจใหม่เพื่อเป็นการป้องกันการเสียชีวิต และการบาดเจ็บเหล่านั้น ประเทศไทยนับว่าเป็นประเทศที่มีอัตราการเสียชีวิตสูงในลำดับต้นๆ อย่างต่อเนื่องและยังคงติดอันดับ 1 ใน 3 ของประเทศที่มีอัตราการเสียชีวิตจากอุบัติเหตุทางถนนสูงที่สุด จากรายงานความปลอดภัยทางถนนของโลกปี พ.ศ.2558 พบว่า อัตราการเสียชีวิตจากอุบัติเหตุทางถนน ประเทศลิเบียเป็นประเทศที่มีอัตราการเสียชีวิตสูงสุด รองลงมา ได้แก่ ประเทศไทย และประเทศมาลีวี ซึ่งมีการรายงานอัตราการเสียชีวิตต่อประชากรหนึ่งแสนคนอยู่ที่อัตรา 73.4, 36.2 และ 35.0 ตามลำดับr (ศูนย์วิชาการเพื่อความปลอดภัยทางถนน, 2559)

 จากสถานการณ์ดังกล่าวรัฐบาลไทยได้ตระหนักถึงความสำคัญของปัญหาอุบัติเหตุทางถนน จึงประกาศให้มีการดำเนินการตามมาตรการและแผนการดำเนินงานป้องกันและลดอุบัติเหตุทางถนนช่วงเทศกาลปีใหม่และเทศกาลสงกรานต์ ให้ถือเป็นภารกิจสำคัญ และจำเป็นต้องดำเนินการอย่างต่อเนื่องทุกปี ภายใต้นโยบายการยกระดับคุณภาพ ด้านการบริการ ด้านสาธารณสุข และสุขภาพของประชาชน รวมทั้งการนำนโยบายการป้องกันและแก้ไขปัญหาอุบัติเหตุในการจราจร แต่จากสถิติการเกิดอุบัติเหตุทางถนนช่วงเทศกาลปีใหม่ 2561, 2562 และ 2563 ที่ผ่านมา เมื่อเปรียบเทียบสถิติการเกิดอุบัติเหตุทางถนนผลไม่แตกต่างกัน ทั้งที่มีการใช้มาตรการการป้องกันและลดอุบัติเหตุทางถนน พร้อมทั้งการใช้กฎหมายอย่างเคร่งครัด จริงจังและเข้มงวด ทำให้ผู้วิจัยสนใจที่จะศึกษาความคิดเห็นของประชาชนต่อมาตรการการป้องกันและลดอุบัติเหตุทางถนนช่วงเทศกาลปีใหม่

 โดยเลือกอำเภอที่มีสถิติการเกิดอุบัติเหตุสูงสุด คือ อำเภอหาดใหญ่ มีสถิติการเกิดอุบัติเหตุทางถนนจำนวน 33 ครั้ง เมื่อเปรียบเทียบกับปีใหม่ 2562 สถิติการเกิดอุบัติเหตุเพิ่มขึ้น 4 ครั้ง ทั้งที่มีการใช้มาตรการการป้องกันและลดอุบัติเหตุทางถนนช่วงเทศกาลปีใหม่อย่างเข้มงวด แต่สถิติการเกิดอุบัติเหตุทางถนนช่วงเทศกาลปีใหม่ไม่ได้ลดลง แต่มีสถิติที่เพิ่มขึ้น ทำให้ผู้วิจัยสนใจศึกษาความคิดเห็นของประชาชนในอำเภอหาดใหญ่ต่อการใช้มาตรการการป้องกันและอุบัติเหตุทางถนนช่วงเทศกาลปีใหม่ และนำผลการศึกษามาจัดทำเป็นข้อเสนอแนะ เพื่อพัฒนาและเป็นการปรับปรุงประสิทธิผลการดำเนินงานในอนาคต ตลอดจนการปรับเปลี่ยนมาตรการการป้องกันและลดอุบัติเหตุทางถนนช่วงเทศกาลปีใหม่ปีต่อไป โดยงานวิจัยนี้เลือกพื้นที่ที่มีสถิติการเกิดอุบัติเหตุทางถนนสูงในอำเภอหาดใหญ่ ได้แก่ เทศบาลนครหาดใหญ่ เทศบาลเมือง ควนลัง เทศบาลเมืองคอหงส์ และเทศบาลเมืองคลองแห เป็นพื้นที่ศึกษา

**วัตถุประสงค์**

 1. ศึกษาระดับความคิดเห็นของประชาชนต่อมาตรการการป้องกันและลดอุบัติเหตุทางถนนช่วงเทศกาลปีใหม่

 2. เปรียบเทียบระดับความคิดเห็นของประชาชนต่อมาตรการการป้องกันและลดอุบัติเหตุทางถนนช่วงเทศกาลปีใหม่ ตามปัจจัยส่วนบุคคลที่แตกต่างกัน

 3. นำผลการศึกษาไปจัดทำเป็นข้อเสนอแนะ ในการปรับปรุงประสิทธิผลของการดำเนินงานในอนาคตในการลดอุบัติเหตุทางถนนช่วงเทศกาลปีใหม่ให้ดีขึ้น

**ทบทวนวรรณกรรม**

**1. แนวคิดสาธารณภัย**

 สาธารณภัย หมายถึง อัคคีภัย วาตภัย อุทกภัย ภัยแล้ง โรคระบาดในมนุษย์ โรคระบาดในสัตว์ การระบาดของศัตรูพืช ตลอดจน ภัยอื่น ๆ อันมีผลกระทบต่อสาธารณชน รวมทั้งอุบัติเหตุ หรือเหตุอื่น ๆ ไม่ว่าเกิดจากธรรมชาติ มีผู้ทำให้เกิดขึ้น ซึ่งก่อให้เกิดอันตรายแก่ชีวิต ร่างกายของประชาชน หรือความเสียหาย แก่ทรัพย์สินของประชาชน หรือของรัฐ

 สาธารณภัยแบ่งเป็น 2 ประเภท คือ สาธารณภัยจากธรรมชาติ (Natural Disaster) และสาธารณภัยจากการ

**2. แนวคิดสาธารณภัยทางถนน**

 สาธารณภัยทางถนน หมายถึง ภัยจากการจราจร ทั้งทางอากาศ ทางบก ทางน้ำ ทางราง ทั้งนี้ สาธารณภัยทางถนนยัง หมายถึง ภัยจากจราจรทางบก หรืออุบัติเหตุทีเกิดขึ้น หรือประสบอุบัติเหตุบนทางถนน อาจจะเป็นอุบัติเหตุที่ทำให้เกิดการบาดเจ็บจากเล็กน้อยหรือการสูญเสียชีวิต และทรัพย์สินกระทำของมนุษย์r(Manmade Disaster) (กรมป้องกันและบรรเทาสาธารณภัย, 2558)

 วิฑูรย์ สิมะโชคดีและวีรพงษ์ เฉลิมจิระวัตน์ (2547) ได้ให้ความหมาย อุบัติเหตุ หมายถึง เหตุการณ์ที่เกิดขึ้นโดยไม่ได้วางแผนล่วงหน้า ซึ่งก่อให้เกิดการบาดเจ็บ พิการ ตาย หรือทำให้ทรัพย์เสียหาย

 วิจิตร บุญยะโหตระ (2538) ได้ให้ความหมาย อุบัติเหตุ หมายถึง เหตุการณ์ที่เกิดขึ้นโดยไม่คาดคิดไม่ได้ตั้งใจมาก่อนไม่มีการวางแผนไว้ล่วงหน้า เป็นผลให้เกิดความเสียหายต่อทรัพย์สินเป็นอันตรายต่อร่างกายและจิตใจ ทำให้สูญเสียชีวิตได้ แต่อุบัติเหตุไม่ใช่เรื่องของโชคชะตาหรือพรหมลิขิตที่ของมนุษย์ที่จะควบคุมป้องกันได้

**3. แนวคิดการจัดการสาธารณภัย**

 การจัดการสาธารณภัยr(Disaster Management)rเป็นกระบวนการที่มีความต่อเนื่อง เป็นระบบเปลี่ยนแปลงได้ตามสถานการณ์ มีการดำเนินงานเป็นขั้นตอน โดยสามารถแบ่งออกเป็น 3 แนวทางที่มีความเชื่อมโยงกัน เพื่อการจัดการสาธารณภัยที่มีประสิทธิภาพ ดังนี้ (กรมป้องกันและบรรเทาสาธารณภัย, 2556)

1. การป้องกันการเกิดสาธารณภัย ซึ่งกระบวนการที่สำคัญในการลดความเสี่ยงจากสาธารณภัย คือ การดำเนินการก่อนการเกิดภัย เช่น การป้องกัน (Prevention)rการลดผลกระทบ (Mitigation)rการเตรียมความพร้อม (Preparedness) ตามแนวคิดการลดความเสี่ยงจากสาธารณภัย (Disaster Risk Reduction : DRR) 2. การจัดการสาธารณภัยเมื่อภัยเกิดขึ้นแล้ว ตามแนวคิดการจัดการสาธารณภัย (Disaster Management : DM) คือ การจัดการเหตุการณ์ฉุกเฉิน และการให้ความช่วยเหลือบรรเทาทุกข์ผู้ประสบภัย หรือการฟื้นฟูสภาพหลังจากเกิดภัย และ 3. แนวคิดการจัดการความเสี่ยงจาก

**4. แนวคิดการจัดการความปลอดภัยสาธารณภัยทางถนน**

 แนวทางการจัดการความปลอดภัยสาธารณภัยทางถนน หรือการจัดการสาธารณภัยจากการจราจร หมายถึง แนวทางการป้องกันหรือแนวทางการจัดการสาธารณภัยทางถนน และรวมทั้งหมายถึง อุบัติเหตุที่เกิดขึ้นบนทางถนน

 วิฑูรย์ สิมะโชคดี, วีรพงษ์ เฉลิมจิระรัตน์ (2547) ได้กล่าวว่า การป้องกันอุบัติเหตุในการจราจรมีหลักสำคัญ 3 ประการ (3E) สรุปไว้ดังนี้

 1. ด้านการศึกษา (Education) การให้การศึกษาเป็นการปรับเปลี่ยนพฤติกรรมที่นำไปสู่ความปลอดภัย โดยการให้ความรู้เกี่ยวกับความปลอดภัยอย่างถูกต้อง เพื่อให้เกิดค่านิยม แนวคิด ทัศนคตินำไปสู่การมีพฤติกรรมที่ปลอดภัย

 2. ด้านวิศวกรรม (Engineering) เป็นการดำเนินงานเกี่ยวกับด้านงานวิศวกรรม การใช้เทคโนโลยี และอุปกรณ์ต่าง ๆ ที่ทันสมัย มาปรับปรุงแก้ไขในด้านต่าง ๆ ดังนี้

 3. ด้านการบังคับใช้กฎหมาย (Enforcement) กฎหมายจราจร (Traffic Law) ต้องมีการควบคุมให้ผู้ใช้รถใช้ถนนปฏิบัติตามกฎข้อบังคับ กฎระเบียบที่กำหนดไว้ และเมื่อทำผิดต้องลงโทษอย่างเคร่งครัด ไม่มีการยกเว้น การควบคุมรถยนต์ (Motor Vehicle Administration) จะช่วยในการแก้ไขปัญหาการจราจรคับคั่ง การควบคุมจำนวนรถยนต์ ทำได้หลายวิธี เช่น การเพิ่มภาษี การจัดระบบการขนส่งสาธารณะที่สะดวก รวดเร็ว ปลอดภัย และประหยัด ทำให้ประชาชนอยากใช้บริการรถสาธารณะมากขึ้น และรวมถึงการควบคุมการสร้างยานพาหนะให้มีความปลอดภัยในการใช้งาน

**5. แนวคิดประสิทธิผล**

 พิทยา บวรวัฒนา (2558) เสนอความเห็นว่า ประสิทธิผลขององค์การเป็นเรื่องของการพิจารณาว่า องค์การประสบความสำเร็จเพียงใดในการดำเนินการเพื่อบรรลุเป้าหมายหรือสภาพขององค์การที่ตั้งใจหรือปรารถนาให้เกิด

 วิทยา ด่านธำรงกูล (2546) ได้ให้ความหมายว่า ประสิทธิผล หมายถึง ความสามารถในการเลือกเป้าหมายที่เหมาะสม และบรรลุเป้าหมายนั้นประสิทธิผลจึงวัดกันว่าองค์กรสามารถสนอง

ผู้ บริโภคสินค้าหรือบริการที่เป็นต้องการหรือไม่ และสามารถบรรลุเป้าหมาย

**วิธีดำเนินการวิจัย**

 การวิจัยครั้งนี้เป็นวิจัยเชิงปริมาณ ใช้แบบสอบถามกลุ่มตัวอย่างที่ใช้ในการศึกษา คือ ประชาชนจาก 4 องค์กรปกครองส่วนท้องถิ่นซึ่งrได้แก่ เทศบาลนครหาดใหญ่ เทศบาลเมืองควนลัง เทศบาลเมืองคอหงส์ และเทศบาลเมืองคลองแห คำนวณกลุ่มตัวอย่างตามวิธีการของทาโร่ ยามาเน (Yamane, 1973) จำนวน 400 คน ใช้วิธีการสุ่มตัวอย่างแบบสัดส่วน (Stratified Sampling) โดยผู้วิจัยเก็บรวบรวมข้อมูลจากแบบสอบถามและนำมาทำการวิเคราะห์ข้อมูลด้วยโปรแกรมสำเร็จรูป SPSS สถิติที่ใช้ คือ ใช้การแจกแจงความถี่ (Frequency) และค่าร้อยละ (Percentage) ค่าเฉลี่ย (Mean) และค่าเบี่ยงเบนมาตรฐาน (Standard Deviation)

**การวิเคราะห์ข้อมูลของผู้ตอบแบบสอบถาม**

**1. ข้อมูลทั่วไปของผู้ตอบแบบสอบถาม** กลุ่มตัวอย่างจากประชากรที่ใช้ในการศึกษานี้ พบว่า ผู้ตอบแบบสอบถามเป็นเพศหญิง คิดเป็นร้อยละ51.2 และเพศชายคิดเป็นร้อยละ48.8 ส่วนใหญ่อายุของผู้ตอบแบบสอบถาม จำนวนมากที่สุดมีช่วงอายุอยู่ระหว่าง 31 -40 ปี คิดเป็นร้อยละ 26.0 รองลงมา คือ ช่วงอายุ 21 – 30 ปี คิดเป็นร้อยละ 23.0 ส่วนช่วงอายุที่ตอบแบบสอบถามน้อยที่สุด คือ ช่วงอายุ 61 ปีขึ้นไป คิดเป็นร้อยละ 6.3 ส่วนใหญ่จะมีการศึกษาระดับปริญญาตรีขึ้นไป คิดเป็นร้อยละ 48.8 รองลงมา คือ มีการศึกษาระดับอนุปริญญา/ปวส. คิดเป็นร้อยละ 25.0 ส่วนระดับการศึกษาที่ผู้ตอบแบบสอบถามน้อยที่สุด คือ ระดับการศึกษามัธยมศึกษาตอนต้น คิดเป็น ร้อยละ 6.8 ผู้ตอบแบบสอบถามส่วนใหญ่ประกอบอาชีพ ค้าขาย/เจ้าของกิจการ/ธุรกิจส่วนตัว คิดเป็นร้อยละ 28.0 รองลงมา อาชีพพนักงานเอกชน คิดเป็นร้อยละ 27.8 และนักเรียน/นักศึกษา คิดเป็นร้อยละ 14.2 และอื่นๆ ตามลำดับ และส่วนใหญ่จะมีรายได้ 10,001 – 20,000 บาท จำนวน 105 คน คิดเป็นร้อยละ 26.3 รองลงมา คือ 20,001 – 30,000 บาท จำนวน 99 คน คิดเป็นร้อยละ 24.8 โดยกลุ่มรายได้ 40,001 บาทขึ้นไปเป็นกลุ่มที่มีจำนวนน้อยที่สุด และพื้นที่อาศัยของผู้ตอบแบบสอบถาม คือ เทศบาลนครหาดใหญ่ คิดเป็นร้อยละr54.0 รองลงมา คือ เทศบาลเมืองควนลัง คิดเป็นร้อยละ 16.5 เทศบาลเมืองคอหงส์ คิดเป็นร้อยละ16.0 และเทศบาลเมืองคลองแห คิดเป็น ร้อยละ 13.5 และส่วนใหญ่ผู้ตอบแบบสอบถามมีใบอนุญาตขับขี่ คิดเป็นร้อยละ 84 ไม่มีใบอนุญาตขับขี่ คิดเป็นร้อยละr16.0 และผู้ตอบแบบสอบถามไม่เคยประสบอุบัติเหตุทางถนน คิดเป็นร้อยละ 59.8 และผู้ที่เคยประสบอุบัติเหตุ คิดเป็นร้อยละ 40.3

 **2. ความคิดเห็นของประชาชนต่อมาตรการการป้องกันและลดอุบัติเหตุทางถนนช่วงเทศกาลปีใหม่** ผลการศึกษาความคิดเห็นของผู้ตอบแบบสอบถาม พบว่า ในภาพรวมระดับความคิดเห็นต่อมาตรการลดปัจจัยเสี่ยงการเกิดอุบัติเหตุทางถนน 4 ด้าน ช่วงเทศกาลปีใหม่ โดยที่ประชาชนมีความคิดเห็นในภาพรวม เห็นด้วยอยู่ในระดับสูงมีค่าเฉลี่ยโดยรวมเท่ากับ $( \overline{X}=4.25, S.D.=0.39)$ โดยที่มาตรการลดปัจจัยเสี่ยงด้านสิ่งแวดล้อม $( \overline{X}=4.44, S.D. =0.47)$ มาตรการลดปัจจัยเสี่ยงด้านคน $( \overline{X}=4.20, S.D.=0.46)$ มาตรการลดปัจจัยเสี่ยงด้านยานพาหนะ $( \overline{X}=4.20, S.D.=0.60)$ และมาตรการลดปัจจัยเสี่ยงด้านถนน$ ( \overline{X}=4.19, S.D.=0.46)$

 ความคิดเห็นของประชาชนต่อมาตรการการป้องกันและลดอุบัติเหตุทางถนนช่วงเทศกาลปีใหม่ ภายใต้มาตรการลดปัจจัยเสี่ยงด้านคน 10 มาตรการ ประชาชนมีความคิดเห็นด้วยอย่างยิ่ง คิดเป็นร้อยละ 48.6 เห็นด้วย คิดเป็นร้อยละ 23.5 ไม่แน่ใจ คิดเป็นร้อยละ 27.4 ไม่เห็นด้วยคิดเป็นร้อยละ 0.4 โดยที่มาตรการเห็นด้วยมากที่สุด คือ การประชาสัมพันธ์ข้อมูลข่าวสารสถานการณ์การเกิดอุบัติเหตุทางถนนในช่วงเทศกาลปีใหม่ ทำให้ประชาชนตระหนัก ช่วยลดปัจจัยเสี่ยงการเกิดอุบัติเหตุทางถนนได้ เห็นด้วยคิดเป็นร้อยละ 53.8 $( \overline{X}=4.29, S.D.=0.84)$ มาตรการรองลงมา คือ มาตรการประชาสัมพันธ์ให้ประชาชนรับทราบเกี่ยวกับมาตรการบังคับทางกฎหมายช่วงเทศกาลปีใหม่ช่วยลดปัจจัยเสี่ยงการเกิดอุบัติเหตุทางถนน เห็นด้วยคิดเป็นร้อยละ 52.8 $( \overline{X}=4.23, rS.D.=0.88)$ มาตรการการควบคุมทางกฎหมายให้สถานบริการ เปิด-ปิด ตามเวลากำหนด ช่วยลดปัจจัยเสี่ยงการเกิดอุบัติเหตุทางถนน เห็นด้วยคิดเป็นร้อยละ 52.5 $( \overline{X}=4.31, S.D.=0.80)$ มาตรการการตั้งด่านช่วงเทศกาลปีใหม่ ช่วยลดปัจจัยเสี่ยงการเกิดอุบัติเหตุ เห็นด้วยคิดเป็นร้อยละ 51.7 $( \overline{X}=4.27, S.D.=0.83)$ การจัดตั้งด่านชุมชนในหมู่บ้าน เพื่อสกัดกลุ่มเสี่ยง เห็นด้วยคิดเป็นร้อยละ 51.7 $( \overline{X}=4.21, S.D.=0.88)$ มาตรการการควบคุมทางกฎหมายการจำหน่ายเครื่องดื่มแอลกอฮอล์ จำหน่ายในเวลาที่กำหนดและห้ามจำหน่ายเด็กอายุต่ำกว่า 20 ปี เห็นด้วยคิดเป็นร้อยละ 49.8$ ( \overline{X}=4.26, S.D.=0.82)$ การจัดกิจกรรมทางศาสนา 1 อำเภอ 1 กิจกรรม เพื่อทำให้ประชาชนเข้าร่วมกิจกรรม ช่วยลดปัจจัยเสี่ยงการเกิดอุบัติเหตุทางถนน เห็นด้วยคิดเป็นร้อยละ 46.0 $( \overline{X}=4.09, S.D.=0.91)$ และมาตรการที่เห็นด้วยน้อย การใช้มาตรการของทางหลวงที่มีการเข้มงวดกวดขันในการใช้ความเร็วตามกฎหมายกำหนด เห็นด้วยคิดเป็นร้อยละr43.5$ ( \overline{X}=4.10, S.D.=0.87)$ การใช้มาตรการบังคับทางกฎหมาย (10 รสขม) ช่วยลดปัจจัยเสี่ยงการเกิดอุบัติเหตุทางถนน เห็นด้วยคิดเป็นร้อยละ 42.5 $( \overline{X}=4.13, S.D.=0.83)$ และมาตรการรณรงค์ “ ขับขี่ปลอดภัย รักษาวินัยจราจร” ช่วยลดปัจจัยเสี่ยงการเกิดอุบัติเหตุทางถนน เห็นด้วยคิดเป็นร้อยละ 42.3 $( \overline{X}=4.12, S.D.=0.84)$

 มาตรการลดปัจจัยเสี่ยงด้านถนน ตามความคิดเห็นของประชาชนที่ตอบแบบสอบถามข้อที่ 11-14 พบว่า ผู้ตอบแบบสอบถามมีความคิดเห็นเกี่ยวกับมาตรการลดปัจจัยเสี่ยงด้านถนนอยู่ในระดับสูง โดยที่เห็นด้วย อย่างยิ่ง คิดเป็นร้อยละ 46.8 เห็นด้วย คิดเป็นร้อยละ 27.4 ไม่แน่ใจ คิดเป็นร้อยละ 25.1 และไม่เห็นด้วยคิดเป็นร้อยละ 0.6 และไม่เห็นด้วยอย่างยิ่ง คิดเป็น ร้อยละ 0.3 โดยที่มาตรการการเตรียมเส้นทางการจราจรเพื่อเลี่ยงการจราจรทางถนนที่หนาแน่นช่วงเทศกาลปีใหม่ และจุดพักริมทางrช่วยลดปัจจัยเสี่ยงการเกิดอุบัติเหตุทางถนนได้ เห็นด้วยคิดเป็นร้อยละ 51.0 $( \overline{X}=4.28, S.D.=0.80)$ รองลงมา คือ มาตรการในการดำเนินการปรับปรุงซอมแซมถนน ป้ายสัญญาณจราจรในเส้นทางการจราจร ช่วยลดปัจจัยเสี่ยงการเกิดอุบัติเหตุทางถนน เห็นด้วยคิดเป็นร้อยละ 48.0 $( \overline{X}=4.19, S.D.=0.86)$ และมาตรการที่เห็นด้วยน้อย คือ มาตรการในการติดตั้งเครื่องหมายป้ายเตือนจุดอันตราย จุดเสี่ยงให้ชัดเจนช่วยลดปัจจัยการเกิดอุบัติเหตุทางถนน เห็นด้วยคิดเป็นร้อยละr45.3 $( \overline{X}=4.18, S.D.=0.84)$ และการมีจุดบริการต่าง ๆ เพื่ออำนวยความสะดวกให้กับประชาชนช่วยลดปัจจัยเสี่ยงการเกิดอุบัติเหตุทางถนน เห็นด้วยคิดเป็นร้อยละ 42.8 $( \overline{X}=4.13, S.D.=0.88)$

 มาตรการลดปัจจัยเสี่ยงด้านยานพาหนะ ตามความคิดเห็นของประชาชนที่ตอบแบบสอบถามข้อที่ 15 - 16 พบว่า ประชาชนส่วนใหญ่มีความคิดเห็นเกี่ยวกับมาตรลดปัจจัยเสี่ยงด้านยานพาหนะอยู่ในระดับสูง โดยที่เห็นด้วยอย่างยิ่ง คิดเป็นร้อยละ 45.5 เห็นด้วย คิดเป็นร้อยละ 30.3 ไม่แน่ใจ คิดเป็นร้อยละ 23.8 ไม่เห็นด้วย คิดเป็นร้อยละ 0.6 และไม่เห็นด้วยอย่างยิ่ง คิดเป็นร้อยละ 0.6 โดยที่มาตรการการให้รถบรรทุกให้หยุดประกอบกิจการหรือหลีกเลี่ยงใช้รถบรรทุก ช่วงเทศกาลปีใหม่ในเส้นทางสายหลัก ช่วยลดปัจจัยเสี่ยงการเกิดอุบัติเหตุทางถนน เห็นด้วยคิดเป็นร้อยละ 50.7 $( \overline{X}=4.30, S.D.=0.79)$ และมาตรการที่เห็นด้วยน้อย คือ มาตรการบังคับกฎหมายของสำนักงานขนส่งในการกำกับดูแลควบคุมรถโดยสารสาธารณะและรถโดยสารไม่ประจำทาง ช่วยลดปัจจัยเสี่ยงการเกิดอุบัติเหตุทางถนน เห็นด้วยคิดเป็นร้อยละ 40.0 $( \overline{X}=4.10, S.D.=0.83)$

 มาตรการสุดท้าย คือ มาตรการลดปัจจัยเสี่ยงด้านสิ่งแวดล้อม จากผู้ตอบแบบสอบถามข้อที่ 17 - 20 นั้น ความคิดเห็นเกี่ยวกับมาตรการลดปัจจัยเสี่ยงด้านสิ่งแวดล้อมอยู่ในระดับสูง เห็นด้วยอย่างยิ่ง คิดเป็นร้อยละ 61.6 เห็นด้วย คิดเป็นร้อยละ 21.8ไม่แน่ใจ คิดเป็นร้อยละ 16.3 ไม่เห็นด้วย คิดเป็นร้อยละ 0.4 โดยที่มาตรการการป้องกันและลดอุบัติเหตุทางถนนช่วงเทศกาลปีใหม่ อำเภอหาดใหญ่ จังหวัดสงขลา มีความคิดเห็นด้วยมากที่สุด คือ เห็นด้วยคิดเป็นร้อยละ 73.5 $( \overline{X}=4.61, S.D.=0.68)$ รองลงมา คือ มาตรการการเฝ้าระวังการช่วยเหลือในจุดเสี่ยงโค้งอันตรายช่วยลดปัจจัยเสี่ยงการเกิดอุบัติเหตุทางถนน เห็นด้วยคิดเป็นร้อยละ 69.3 $( \overline{X}=4.57, S.D.=0.70)$ และมาตรการการจัดให้ไฟฟ้าสองสว่างตลอดเส้นทางและรวมทั้งการจราจรป้ายเตือนจุดเสี่ยง ช่วยลดปัจจัยเสี่ยงการเกิดอุบัติเหตุทางถนน เห็นด้วยคิดเป็นร้อยละ 54.5 $( \overline{X}=4.33, S.D.=0.81)$ และมาตรการที่เห็นด้วยน้อย คือ การดำเนินการให้เกิดความสะดวกเพื่อให้อำนวยทัศนะวิสัยสภาพแวดล้อมตลอดเส้นทางการจราจรช่วยลดปัจจัยเสี่ยงการเกิดอุบัติเหตุทางถนน เห็นด้วยคิดเป็นร้อยละ 49.0 $( \overline{X}=4.25, S.D.=0.81)$

ผลการวิเคราะห์เปรียบเทียบความคิดเห็นของประชาชนต่อมาตรการการป้องกันและลดอุบัติเหตุทางถนนช่วงเทศกาลปีใหม่ตามปัจจัยส่วนบุคคล พบว่า กลุ่มตัวอย่างที่มีเพศ อายุ การศึกษา อาชีพ รายได้ การมีใบอนุญาตขับขี่ และประสบการณ์อุบัติเหตุทางถนนต่างกันมีความคิดเห็นต่อมาตรการการป้องกันและลดอุบัติเหตุทางถนนที่ไม่แตกต่างกัน อย่างไรก็ตามพื้นที่อาศัยที่แตกต่างกันมีความคิดเห็นต่อมาตรการการป้องกันและลดอุบัติเหตุทางถนนช่วงเทศกาลปีใหม่ที่แตกต่างกันอย่างมีนัยสำคัญทางสถิติที่ระดับ 0.05

**อภิปรายผล**

 จากการศึกษาความคิดเห็นของประชาชนอำเภอหาดใหญ่ต่อมาตรการการป้องกันและลดอุบัติเหตุทางถนนช่วงเทศกาลปีใหม่: นัยต่อการปรับปรุงประสิทธิผลการดำเนินงานในอนาคต ผลการศึกษาความคิดเห็นของประชาชนต่อมาตรการการป้องกันและลดอุบัติเหตุทางถนนช่วงเทศกาลปีใหม่ ภายใต้มาตรการลดปัจจัยเสี่ยง 4 ด้าน ได้แก่ มาตรการลดปัจจัยเสี่ยงด้านคน มาตรการลดปัจจัยเสี่ยงด้านถนน มาตรการลดปัจจัยเสี่ยงด้านยานพาหนะ และมาตรการลดปัจจัยเสี่ยงด้านสิ่งแวดล้อม เพื่อป้องกันและลดอุบัติเหตุทางถนนช่วงเทศกาลปีใหม่ พบว่า ประสิทธิผลของมาตรการการป้องกันและลดอุบัติเหตุทางถนนช่วงเทศกาลปีใหม่ ภายใต้มาตรการลดปัจจัยเสี่ยง 4 ด้าน ตามความคิดเห็นของประชาชน โดยภาพรวมอยู่ในระดับสูง ซึ่งหมายถึง การบรรลุเป้าหมายของมาตรการที่วางไว้ คือ การดำเนินงานในภาพรวม ให้ประชาชนเดินทางสัญจรอย่างมีความปลอดภัยและมีความสุขในช่วงเทศกาลปีใหม่ แต่มีมาตรการที่ประชาชนให้ความคิดเห็นด้วยน้อย ซึ่งสะท้อนให้เห็นว่า มาตรการนั้นมีประสิทธิผลน้อย ซึ่งจากการศึกษาผู้วิจัยได้ทำข้อเสนอแนะเพื่อใช้ในการปรับปรุงประสิทธิผลการดำเนินงานการป้องกันและลดอุบัติเหตุช่วงเทศกาลปีใหม่ในอนาคต ซึ่งสามารถนำผลการศึกษามาอภิปรายได้ ดังนี้

 1. มาตรการลดปัจจัยเสี่ยงด้านคน จากงานวิจัย พบว่า ประชาชนไม่มีความรู้ความเข้าใจเกี่ยวกับกฎจราจร และการบังคับใช้กฎหมาย หรือมีพฤติกรรมประมาท คึกคะนอง เห็นควรเสนอแนะ ให้มีการส่งเสริมให้ความรู้ความเข้าใจเกี่ยวกับกฎจราจร การบังคับใช้กฎหมายทางถนน มาตรการ (10 รสขม) การให้ความรู้ความเข้าใจเกี่ยวกับกฎจราจร ในเรื่องอัตราความเร็วที่กฎหมายกำหนด อาจจะทำผ่านสื่อประเภทต่าง ๆ หรือการเผยแพร่ผ่านวิทยุสื่อสาร การโฆษณาทำแผ่นป้ายตามจุดบริการต่าง ๆ การประชาสัมพันธ์ผ่านหอกระจายข่าวชุมชน เพื่อปลูกฝังค่านิยมความปลอดภัยทางถนนและความเข้าใจในกฎหมายจราจร

2. มาตรการลดปัจจัยเสี่ยงด้านถนน จากงานวิจัย พบว่า เห็นควรเสนอแนะให้มีการปรับปรุงพื้นผิวจราจรอย่างต่อเนื่องตามหลักวิศวกรรมจราจร และมีการศึกษาทบทวนวิเคราะห์ จุดเสี่ยง อันตราย เพื่อจัดทำแผนที่จุดเสี่ยงให้เป็นปัจจุบัน หรืออาจจะปรับเปลี่ยนระยะการวางป้ายเตือน จุดเสี่ยง จุดอันตราย ห่างกว่าปกติ และติดตั้งเป็นระยะหลาย ๆ จุดมากกว่าปกติในพื้นที่เสี่ยงอันตราย มีการประชาสัมพันธ์ผ่านคลื่นความถี่วิทยุ ป้ายโฆษณาหรือป้ายรณรงค์ หรือการประชาสัมพันธ์ตามจุดบริการหรือบริเวณสถานที่ต่าง ๆ จุดพักรถ ร้านค้า เพื่อให้ผู้ใช้รถใช้ถนนทราบเส้นทางการจราจรล่วงหน้า พร้อมทั้งการอบรมให้ความรู้ความเข้าใจเกี่ยวกับความหมายของป้ายจราจรและเครื่องหมายจราจร หรืออาจจะมีการพัฒนาในอนาคตที่มีแอพพลิเคชั่นทุกพื้นที่ในจังหวัดให้แสดงเส้นทาง จุดเสี่ยง จุดอันตรายที่มีการปรับปรุงให้เป็นปัจจุบันเสมอ

 3.มาตรการลดปัจจัยเสี่ยงด้านยานพาหนะ จากงานวิจัยพบว่า เห็นควรให้มีการควบคุมดูแลเกี่ยวกับระบบขนส่งที่เข้มงวดให้ถูกต้องตามระเบียบมากขึ้น อาจจะมีการจัดทำทะเบียนฐานข้อมูลกลางของระบบขนส่ง พนักงานขับรถโดยสารสารสาธารณะและรถโดยสารไม่ประจำทาง รถให้เช่าบริการ พร้อมให้มีระบบประกันภัย และการติดตามโดยที่ให้รถทุกคันต้องติดเครื่อง (GPSrTracking)rเพื่อให้ประชาชนสามารถติดตามสถานการณ์เดินทางและเส้นทางรวมทั้ง สำนักงานขนส่งสามารถติดตามการเดินทางของรถโดยสารสาธารณะ การแวะจอดรถ ความเร็วในการเดินทาง และให้มีการติดตั้งตัวตรวจจับความเร็วที่คลอบคลุมทุกพื้นที่ ให้สำนักงานขนส่งจัดสถานที่รายตัวระหว่างทางจัดมีเจ้าหน้าที่นั่งประจำตามจุดตรวจ โดยให้พนักงานขับรถโดยสารรายงานตัว โดยใช้นิ้วมือในการแสดงตัวตน และให้ผู้ขับขี่แสดงจำนวนรายการผู้โดยสารที่ซื้อตั๋วมา พร้อมทั้งให้เจ้าหน้าที่ตรวจนับจำนวนผู้โดยสาร รวมทั้งหากผู้ขับขี่มีการกระทำความผิดกฎจราจร หรือกฎระเบียบบังคับของขนส่ง ให้ลงโทษปรับเงินเป็น 2 เท่าของกฎหมายกำหนด พร้อมทั้งบันทึกเป็นประวัติ หากพบการกระทำความผิดเดิมให้โทษโดยการไล่ออก เพื่อให้ผู้ขับขี่รถโดยสารสาธารณะ และผู้ขับขี่รถโดยสารไม่ประจำทางตะหนักถึงความสำคัญในการให้ความปลอดภัยการขับขี่ของผู้โดยสาร

 4. มาตรการลดปัจจัยเสี่ยงด้านสิ่งแวดล้อม จากงานวิจัย พบว่า เห็นควรให้มีการสำรวจตรวจสอบ และปรับปรุง ซอมแซม ป้ายข้างทางทุกป้าย อุปกรณ์เครื่องหมายจราจร เครื่องหมายนำทางที่ไม่บดบังทัศนะวิสัยในการมองเห็นการปรับปรุงโทรทัศน์กล้องวงจรปิด ทุกจุดเสี่ยง ให้มีสภาพดีพร้อมใช้งานสม่ำเสมอ การตัดแต่งต้นไม้ กำจัดป้ายโฆษณาหรือติดตั้งกระจกโค้งจราจรบริเวณข้างทาง จุดเสี่ยงอันตราย เพื่อเพิ่มระยะการมองเห็น การตีเส้นเครื่องหมายจราจรบนพื้นที่ทางและเครื่องหมายนำทางให้ชัดเจน ตลอดเส้นทาง หรืออาจจะมีการสำรวจความต้องการของประชาชนในสภาพแวดล้อมที่ต้องการ การประชาสัมพันธ์ให้ประชาชนทราบเส้นทางในการจราจร โดยการทำป้ายประชาสัมพันธ์ไว้ที่จุดพักรถ หรือจุดบริการนักท่องเที่ยว เพื่อเตือนหรือแนะนำทางจราจร เพื่อป้องกันผู้ขับขี่ที่ไม่ชำนาญเส้นทาง ตลอดเส้นทาง ทุกถนน เพื่อป้องกันการเกิดอุบัติเหตุทางถนน หรือในอนาคตอาจจะมีการพัฒนาระบบนำทางแก่ผู้ขับขี่เพื่อแสดงเส้นทางการจราจร ตลอดเส้นทาง

 5. การศึกษาครั้งนี้ พบว่า พื้นที่อาศัยที่แตกต่างกันมีความคิดเห็นต่อมาตรการการป้องกันและลดอุบัติเหตุทางถนนที่แตกต่างกัน ดังนั้น ควรนำไปวางแผน ปรับปรุงแก้ไข การใช้มาตรการการป้องกันและลดอุบัติเหตุทางถนนช่วงเทศกาลปีใหม่ ให้สอดคล้อง เหมาะสมกับพื้นที่ และต้องตามความต้องการของประชาชน

**เอกสารอ้างอิง**

กรมป้องกันและบรรเทาสาธารณภัย. (2556).  **แผนการป้องกันและบรรเทาสาธารณภัยแห่งชาติ พ.ศ. 2553 – 2557. บทว่าด้วยการบริหารจัดการน้ำและอุทกภัย**. กระทรวงมหาดไทย. สืบค้นเมื่อ 20 ธันวาคม 2559, จาก <https://ww2.kanchanaburi.go.th/>

กรมป้องกันและบรรเทาสาธารณภัย. (2552). **แผนการป้องกันและบรรเทาสาธารณภัยแห่งชาติ พ.ศ.2553-2557***.*rกระทรวงมหาดไทย. สืบค้นเมื่อ 16 ธันวาคม 2559,

 จาก http://www.disaster.go.th/

กรมป้องกันและบรรเทาสาธารณภัย. (2554).  **แผนยุทธศาสตร์กรมป้องกันและบรรเทาสาธารณภัย พ.ศ.2555- 2559.** กระทรวงมหาดไทย. สืบค้นเมื่อ 20 ธันวาคม 2559,

 จาก http://www.disaster.go.th/

กรมป้องกันและบรรเทาสาธารณภัย. (2556).  **แผนการป้องกันและบรรเทาสาธารณภัยแห่งชาติ พ.ศ. 2553 – 2557. บทว่าด้วยการบริหารจัดการน้ำและอุทกภัย**. กระทรวงมหาดไทย. สืบค้นเมื่อ 20 ธันวาคม 2559, จาก https://ww2.kanchanaburi.go.th/

กรมป้องกันและบรรเทาสาธารณภัย. (2554). **แผนนำทางเชิงกลยุทธ์ทศวรรษแห่งความปลอดภัยทางถนน พ.ศ.2554 – 2563**. กระทรวงมหาดไทย. สืบค้นเมื่อ 11 ธันวาคม 2559,

 จาก [https://ww2.kanchanaburi.go.th/](https://ww2.kanchanaburi.go.th/files/com_news_devpro/201807_7d27ce7c1dd29ba.pdf)

กรมป้องกันและบรรเทาสาธารณภัย. (2558). **แผนการป้องกันและบรรเทาสาธารณภัยแห่งชาติ พ.ศ.2558***.* กระทรวงมหาดไทย. สืบค้นเมื่อ 16 ธันวาคม 2559,

 จาก http://www.disaster.go.th/

กระทรวงสาธารณสุข. (2554). **โครงการวิจัยแห่งชาติเกี่ยวกับอุบัติเหตุและภัยอันตรายและภัย อันตรายเพื่อศึกษาถึงปัญหา เกี่ยวกับอุบัติเหตุจาการขนส่งทางบกกระทรวงสาธารณสุข. สำนักงานนโยบายและแผนสาธารณสุข**. สืบค้นเมื่อ 16 ธันวาคม 2559,

 จาก [http://www.otp.go.th/uploads/](http://www.otp.go.th/uploads/tiny_uploads/PDF/2561-07/25610726-analyze.pdf)

กรมการขนส่งทางบก.(2559).  **โครงการว่าจ้างที่ปรึกษาเพื่อจัดทำแผนความปลอดภัยในการใช้รถใช้ถนน. กระทรวงคมนาคม**. สืบค้นเมื่อ 11 ธันวาคม 2559, จาก https://www.dlt.go.th/th/

วิจิตร บุญยะโตระ. (2538). **อุบัติภัยใกล้ตัวเรา 2**. กรุงเทพมหานคร: ธรรมสาร.

วิฑูรย์ สิมะโชคดี, วีรพงษ์ เฉลิมจิระรัตน์. (2547). **วิศวกรรมและการบริหารความปลอดภัยใน โรงงาน**. (พิมพ์ครั้งที่17 ). กรุงเทพมหานคร: สมาคมส่งเสริมเทคโนโลยี ไทย-ญี่ปุ่น.

พิทยา บวชวัฒนา. (2558). **ทฤษฎีแนวทางการศึกษา ค.ศ.1887 – 1970**. รัฐประศาสนศาสตร. กรุงเทพมหานคร: เทพนิคการพิมพ์.

วิทยา ด่านธำรงกุล. (2546). **การบริหาร.** กรุงเทพ: เธิร์ดเวฟ เอ็ดดุเคชั่น จำกัด.

สำนักงานป้องกันและบรรเทาสาธารณภัยจังหวัดสงขลา. (2563). **รายงายสรุปข้อมูลอุบัติเหตุทางถนนช่วงเทศกาลปีใหม่ 2563**. ศูนย์อำนวยการความปลอดภัยทางถนนจังหวัดสงขลา. สืบค้นเมื่อ 18 มกราคม 2563, จาก ska.disaster.go.th/cmsdetail.dpmsk-1.146

สำนักงานเครือข่ายลดอุบัติเหตุ (สคอ.).(2563). **แผนบูรณาการป้องกันและลดอุบัติเหตุทางถนนช่วงเทศกาลปีใหม่ 2562-2563**. สืบค้นเมื่อ 18 มกราคม 2563, จาก <http://acicident.or.th>

อำเภอหาดใหญ่.(2561). **สภาพทั่วไปและข้อมูลพื้นฐานของอำเภอหาดใหญ่.** สืบค้นเมื่อ 20 มกราคม 2561, จาก [https://th.wikipedia.org/wiki/อำเภอ](https://th.wikipedia.org/wiki/%E0%B8%AD%E0%B8%B3%E0%B9%80%E0%B8%A0%E0%B8%AD)

อำเภอหาดใหญ่. (2563). **รายงายสรุปข้อมูลอุบัติเหตุทางถนนช่วงเทศกาลปีใหม่ 2563**. ศูนย์ปฏิบัติการความปลอดภัยทางถนนอำเภอหาดใหญ่.

1. นักศึกษาหลักสูตรรัฐประศาสนศาสตรมหาบัณฑิตสาขารัฐประศาสนศาสตร์ มหาวิทยาลัยสงขลานครินทร์ [↑](#footnote-ref-1)
2. อาจารย์ที่ปรึกษา ภาควิชารัฐประศาสนศาสตร์ คณะวิทยาการจัดการ มหาวิทยาลัยสงขลานครินทร์ [↑](#footnote-ref-2)